alexandrainst/scandi-wiki huggingface dataset:
Junior Eurovision Song Contest 2007

Junior Eurovision Song Contest 2007 var den femte utgaven av Junior Eurovision Song Contest, EBUs sangkonkurranse for barn og unge. Konkurransen ble arrangert i Ahoy Rotterdam i Rotterdam i Nederland lørdag 8. desember 2007. Nederland ble valgt som arrangør av konkurransen 13. juli 2006 av Den europeiske kringkastingsunion, og Rotterdam ble valgt 11. september 2006. Algemene Vereniging Radio Omroep (AVRO) vant konkurransen over Kroatisk radio og televisjon (HRT) fra Kroatia (som ikke ble med) og Cyprus Broadcasting Corporation fra Kypros. Kypros ble valgt som arrangør for konkurransen de påfølgende året. Budsjettet for sendingen var 2 millioner britiske pund (rundt 20 millioner norske kroner).

Hviterussland vant med ett poeng over Armenia. Det var Hviterusslands andre seier, den første var i 2005. Etter seieren var Hviterussland Junior Eurovisions beste nasjon, og det første landet med to seiere. Landet ble trukket til å framføre sist i konkurransen, og det samme skjedde i 2005.

Deltakere

Poengtavle

12 poeng 
Under er en liste over alle land som fikk 12 poeng.

 Alle land ble gitt 12 poeng før stemmegivingen for å forhindre at noen fikk null poeng.

Kart

Se også 
 Eurovision Song Contest 2007
 MGP Nordic 2007

Referanser

Eksterne lenker 
 Junior Eurovision Song Contest's hjemmeside

Junior Eurovision Song Contest
Musikk i 2007
Farsund by

Farsund by er kommunesenteret i Farsund kommune, og en by i Agder med  innbyggere per 1. januar .

Farsund by vokste opp ved det farbare sundet, derav navnet Farsund. På 1500 og 1600-tallet ble Farsund ofte besøkt av utenlandske handelsskip som søkte ly i havnen, eller som måtte inn og få reparert skader som var pådratt rundt de værharde stedene Lista og Lindesnes. Etterhvert ble handel stadig viktigere. Hollandsk hummereksport var en viktig næring. Men det var først mot slutten av 1700-tallet at Farsund vokste fram som en handels- og sjøfartsby, som var godt kjent ute i resten av verden.

Mye av æren for Farsunds fremgang på den tiden var Jochum Brinch Lund, og han regnes da også som Farsund bys grunnlegger (bystatus i 1795). Lund bodde i bygget som i dag huser Nordea Bank, og de fire trærne han hadde i hagen pryder i dag byvåpenet. Han bygget også paleet Husan, Sørlandets vakreste trebygning, og som i dag huser byens rådhus og er innbyggernes storstue. Sjøfartsbyen Farsund var viden kjent, med skip på alle verdenshavene. Farsund var i mellomkrigstiden verdens største sjøfartsby, målt i tonnasje pr. innbygger.

I dag framstår Farsund som en sørlandsby med hvite trehus, sveitservillaer og murhus i jugendstil.

Farsund gjestehavn er flere år på rad kåret til landets beste gjestehavn.

Referanser 

Byer i Agder
Tettsteder i Agder
Byer grunnlagt i 1795
Bosetninger i Farsund
Havnebyer i Norge
Havnebyer ved Nordsjøen
Sidsel Walstad

Sidsel Walstad,  (født 5. september 1972 i Levanger, oppvokst i Trondheim) er en norsk harpist. 

Hun er utdannet ved Det Kongelige Danske Musikkonservatorium, Indiana University og Norges musikkhøgskole. Hun er ansatt som soloharpist i Kringkastingsorkestret.

Hennes musikalske allsidighet har ført til samarbeid med musikere og artister fra de fleste musikalske leire: Karpe Diem, Stian Carstensen, Sissel Kyrkjebø, Silje Nergaard, Magnet, Bjørn Eidsvåg, Solveig Kringlebotn, Secret Garden, Helene Bøksle,  og mange flere. 

Et av de spenstigste prosjektene Sidsel har holdt på med, er samarbeidet med ”is-musikeren” Terje Isungset. På hans initiativ var Sidsel med på utviklingen av den til nå største isharpen i verden. Sidsel åpnet Ice Music Festival på Geilo i januar 2010 med isharpekonsert. Prosjektet ble videreført samme år i Alpene i 3000 meters høyde.

Utvalgte solistkonserter 
 Solist med TrondheimSolistene
 Solist med Det Norske Kammerorkester
 Solist med Trondheim Symfoniorkester
 Solist med KORK
 Solist med Stavanger Symfoniorkester
 Solist under Ice Music Festival, Geilo
 Solist under Ice Music Festival, Val Senales (Italia)
 Solist ved Bodø Sinfonietta
 Solistkonsert i Store Studio, NRK
 Debutkonsert i Oslo med støtte fra Rikskonsertene
 Debutkonsert i København

Utvalgte diskografi 
 2003 Walstad/Løken: Dance of the elves (sammen med Cecilie Løken)
 2009 Deilig er jorden
 2018 Walstad: A new start (single from EP Feels)

Eksterne lenker 
 Hjemmeside

Norske harpister
Alumni fra Det Kongelige Danske Musikkonservatorium
Star Wars Jedi Knight: Jedi Academy

Star Wars Jedi Knight: Jedi Academy er et første- og tredjepersonsskytespill, som er etterfølgeren til Jedi Knight 2: Jedi Outcast. Det ble utviklet av Raven Software og publisert av LucasArts i Nord-Amerika og av Activision i resten av verden. Jedi Academy ble sluppet ut i september 2003.

I spillet styrer man Jaden, den nye Padawanen til Kyle Katarn, som skal fortsette kampen mot The New Empire. Det nye med Jedi Academy er at ute i spillet kan man få et valg mellom å være god, eller gå over til den mørke siden.

Referanser

Eksterne lenker 
 

Star Wars: Jedi Knight
Videospill fra 2003
Videospill utviklet i USA
Tredje kjønn

Begrepet det tredje kjønn benyttes om mennesker som ikke anses eller anser seg for å være mann eller kvinne og om den sosiale kategorien som eksisterer i land som, juridisk og/eller kulturelt, anerkjenner tre eller flere kjønn. Begrepet brukes i moderne tid særlig om en juridisk kjønnskategori som er innført i tillegg til mann og kvinne i flere land.

Utbredelse
En tredje juridisk kjønnskategori er innført i europeiske land som Danmark, Island, Nederland, Østerrike, Tyskland og Malta. Videre eksisterer en tredje juridisk kjønnskategori i flere asiatiske land som India, Nepal, Bangladesh og Pakistan, og i USA, Canada og Australia. Rundt to milliarder mennesker bor i de landene som anerkjenner tredje kjønn.

I Norge vedtok Jonas Gahr Støres regjering i 2021 å utrede innføring av en tredje juridisk kjønnskategori. Fra før har Venstre, SV, Rødt og MDG programfestet at de støtter dette. Arbeiderpartiet har programfestet å «vurdere å innføre et tredje juridisk kjønn». Fremskrittspartiets Ungdom har også gått inn for en tredje juridisk kjønnskategori, mens daværende KrF-leder Knut Arild Hareide stilte seg åpen for å vurdere det. Senterpartiets representanter har vært stilt fritt i saken. Innføring av tredje juridisk kjønn har vært oppe til votering i Stortinget flere ganger tidligere, etter forslag fra Venstre og SV. Per 2022 er det bare Kristelig Folkeparti som er mot.

Nepal var det første landet i verden som anerkjente det tredje kjønn. Begrepet har også blitt brukt for å beskrive hijraene i India, Bangladesh og Pakistan, fa'afafina og lignende grupper i Polynesia og edsvorne jomfruer på Balkan, og brukes også av mange mennesker som tilhører disse gruppene. Indisk høyesterett anerkjente i 2014 tredje kjønn som en egen juridisk kjønnskategori.

Se også 
 Kjønnsidentitet

Referanser 

Tredje kjønn

ja:ジェンダーフリー
Fa’afafine

Fa'afafine (flertall fa'afafina) (staves også faafafine, fafafige, fafafine og feilstaves fafafini) er et tredje kjønn som er genuint for samoansk kultur. En fa'afafine er en biologisk mann som er oppdratt som en jente og kvinne.

Ordet fa'afafine inneholder det kausative prefikset «fa'a», som betyr «oppførsel som» og ordet «fafine» som betyr «kvinne». Det finnes beslektede begreper i andre polynesiske språk som tonganske «faka'leiti», maoriske «whakawahine», hawaiiske «mahu wahine», tahitiske «mahu vahine» og rarotonganske «akava’ine».

Se også 
 Det tredje kjønn
 Kjønnsidentitet
 Transkvinne
 Hijra
 Akava’ine
 Faka'leiti
 Mahu Vahine
 Mahu Wahine
 Rae rae
 Whakawahine

Referanser 

Tredje kjønn
Luiz Gonzaga-demningen

Luiz Gonzaga-demningen (portugisisk: Usina Hidrelétrica Luiz Gonzaga; tidligere Itaparica-demningen) er en demning og et vannkraftverk i elven São Francisco i det nordøstre Brasil. Anlegget ligger på grensen mellom delstatene Pernambuco og Bahia, og ligger rett ovenfor Pãulo Afonso IV-demningen. Det er et av fem større vannkraftverk i elva.

Den ble planlagt av statsselskapet Eletrobras på 1970-tallet, og stod ferdig i 1993 etter fjorten års bygging med flere opphold. I alt 40 000 mennesker ble flyttet som følge av utbyggingen, og Verdensbanken kritiserte en rekke forhold rundt denne flyttingen. Installert effekt for vannkraftproduksjon er 1 500 MW.

Eksterne lenker
 John Horgan – «The Itaparica Dam Project in north-eastern Brazil: models and reality».

Vannkraftverk i Brasil
Demninger i Brasil
Rasekatt

Rasekatter, slik man forestiller seg de mange ulike katterasene i dag, oppsto først sent på 1800-tallet. Per definisjon er en rasekatt et avkom med stamtavle, etter foreldre av samme rase som også har stamtavle.

Da det i 1871 ble avholdt katteutstilling i Crystal Palace i London ble det vist fram 25 klasser med katter, men svært få var rasekatter slik vi kjenner dem i dag. Europeisk korthår og perser var med, samt en tidlig variant av burmeser. Man kan derfor konkludere med at rasekatter er et resultat av den økte velstanden som oppsto i Europa på 1800-tallet, i likhet med de mange hunderasene som ble skapt på denne tiden.

Rasekatter ferdes normalt ikke fritt omkring, fordi mange av dem er svært kostbare. Om de får lov blir imidlertid rasekattene ofte like dyktige jegere som huskattene, selv om flere av rasene også har fysiske hindringer for å kunne bli det. Norsk skogkatt er et eksempel på en rasekatt som passer godt til nordisk fauna og klima. Om den for ferdes fritt blir den en svært god jeger.

Rasekattforbund 
Internasjonalt finnes det er rekke rasekattforbund, hvorav de mest dominerende er Cat Fanciers' Association (CFA), Fédération Internationale Féline (FIFe), The International Cat Association (TICA) og World Cat Federation (WCF).

I Norge er det Norske Rasekattklubbers Riksforbund (NRR) som organiserer flertallet av de lokale rasekattklubbene. NRR anerkjenner omkring 40 katteraser, men antallet må på ingen måte forveksles med en komplett liste over alle rasekatter. Andre forbund kan anerkjenne andre katteraser. NRR er tilsluttet FIFé, som kun er ett av flere internasjonale topporganer som organiserer nasjonale rasekattforbund.
NORticats er en annen norsk rasekattklubb (offisielt 9. mai 2008), og den er TICAchartered. NORticats er en klubb for alle katter og alle folk. Både eiere av huskatter og rasekatter er hjertelig velkommen som medlemmer, og alle katter kan delta på deres utstillinger.
Spesielt for TICA og NORticats er at huskatter får titler på lik linje med rasekatter, som den eneste organisasjonen i verden.
NORticats.com

Se også 
 Liste over katteraser

Katteraser
Tamkatter
Ilha Solteira-demningen

Ilha Solteira-demningen er en demning og et vannkraftverk i Urubupunga-utbyggingen, i elven Paraná i det sørøstre Brasil. Anlegget ligger i delstaten São Paulo, og forsyner kraft til storbyene São Paulo, Rio de Janeiro og Belo Horizonte. Installert kapasitet er 20 x 160 MW = 3.440 MW totalt, det 12.kraftigste kraftanlegget i verden i 2007.

Den stod ferdig i 1980 etter konstruksjon siden 1967. Reservoaret er 150 km langt, 1230 km² i areal og har et største volum på 21.2 km³. Dammen er i alt 6.200 meter lang og 76 meter høy. Avrenningen er maksimalt 40 000 m³/sek.

Tre vannkraftanlegg er forbundet med hverandre i Paraná – Ilha Solteira, llha Ceca, og Jupia.

Eksterne lenker
 V. K. Rurnyantsev og T. M. Rurnyantseva - «The Ilha Solteira hydroelectric plant (Brazil)» - Working paper.

Vannkraftverk i Brasil
Demninger i Brasil
Roland Grapow

Roland Grapow (født 30. august 1959 i Hamburg, Tyskland) er profesjonell gitarist. Grapow ble kjent musiker i Power metal bandet, Helloween, som han spilte med i 13 år etter å ha erstattet en av grunnleggermedlemmene, Kai Hansen.

Grapow spilte gitar på albumene Pink Bubbles Go Ape, Chameleon, Master of the Rings, The Time of the Oath, High Live, Better Than Raw, Metal Jukebox og The Dark Ride.

I hans tid med Helloween startet Grapow også sitt eget soloprosjekt. Deres første utgivelse, The Four Seasons of Life, inneholdt medlemmene fra Helloween på instrumenter, imens Grapow selv utførte vokal. På deres andre album, Kaleidoscope, benyttet Grapow seg av medlemmer fra Yngwie Malmsteens band.

I 2001 ble Grapow og bandmedlem Uli Kusch sparket fra bandet grunnet musikalske og personlige forskjeller. Masterplan, som tidligere var deres side-prosjekt ble nå deres fulltids-jobb. Roland Grapow er nå produsent og hovedlåtskriver for Masterplan.

Referanser

Eksterne lenker   
 
 

Tyske gitarister
Øyvind Kleiveland

Øyvind Olav Kleiveland (født 20. juli 1971 på Osterøy) er en norsk pastor og forfatter.

Liv og virke 
Kleiveland er født og oppvokst på Osterøy. Han var aktiv innen friidrettsøvelsene kulestøt og diskoskast som ungdoms- og juniorutøver, og er per 2008 fortsatt innehaver av Osterøy ILs lagsrekorder i disse øvelsene.

Han er utdannet livvakt og arbeidet som vekter før han ble journalist for avisen Magazinet, og senere i sammenslutningen Dagen Magazinet. I forbindelse med at Magazinet den 10. januar 2006 trykket 12 karikaturtegninger av Muhammed fra Jyllands-Posten i Danmark, ble Kleiveland brukt som livvakt for redaktør Vebjørn Selbekk, som ble utsatt for trusler.

Høsten 2008 ble han engasjert som ungdomspastor i den lokale pinsemenigheten Regnbuen Kristne Fellesskap i Lørenskog. 

Kleiveland startet misjonsforeningen «Jesus for Europe». Foreningen har mest aktivitet i Polen.

Bibliografi 
 2002: «Å følge Jesus i det 21. århundret – En guide til frimodig kristen livsstil», Agape forlag, ISBN 8276890970
 2003: «Helbredelse gjennom århundrene», eget forlag
 2008: «Ikke vent til søndag», Agape forlag, ISBN 8276891640
 2011: «Statsmeteorologen som tok Norge med storm»

Referanser

Eksterne lenker 
 www.jesusforeurope.com
 Forlaget Agape med presentasjon av Kleiveland

Norske pastorer og predikanter i Pinsebevegelsen
Norske sakprosaforfattere
Norske journalister
Norske diskoskastere
Norske kulestøtere
Personer fra Osterøy kommune
Fødsler i 1971
Dagligvarehandelen

Dagligvarehandelen er en frittstående ukeavis for dagligvarebransjen og distribueres til alle landets dagligvareforretninger og kjedekontorer samt kiosker og bensinstasjoner med dagligvarer i sortimentet.

Lesere er ledere og mellomledere hos leverandører, agenter og kjedekontorer i dagligvarebransjen, samt PR- og informasjonsrådgivere og reklame- og formidlingsbyråer. Nettutgaven er et verktøy for alle leverandører av produkter og tjenester til dagligvarebransjen. Målgruppen er alle som driver butikk, enten de er selvstendige, ansatte eller franchisetakere. Dagligvarehandelen er et av Nordens mest leste fagtidsskrifter.

Utgiver er Medier og Ledelse AS, og ansvarlig redaktør er Are Knudsen. Daglig leder er Magne Lerø.

Publikasjoner

Hvem er hvem gir en oversikt over hovedkontorer og kjeder i de sentrale grupperingene i dagligvare detalj i Norge og Norden, samt de viktigste aktørene i kiosk, – bensin og servicemarkedet. Her finner man adresser, telefonnummer etc. samt aktuelle kontaktpersoner i de ulike kjedene. Hvem er hvem benyttes som oppslagsverk i alle ledd i bransjen.

Temanumre tar opp aktuelle saker i bransjen og varierer fra år til år. De distribueres sammen med Dagligvarehandelen til alle dagligvareforretninger, kjedekontorer samt kiosker og bensinstasjoner med dagligvarer i sortimentet.

Referanser

Eksterne lenker
 Dagligvarehandelens hjemmeside

Norske fagblader
Dagligvarehandel
Kenneth Huszagh

Kenneth Arthur «Ken» Huszagh (født 3. september 1891, død 11. januar 1950) var en amerikansk svømmer som deltok i de olympiske leker  1912 i Stockholm.

Huszagh vant en olympisk sølvmedalje i svømming under OL 1912 i Stockholm. Han var med på det amerikanske laget som kom på andreplass på 4 x 200 meter fri bak Australia. Huszagh kom på tredjeplass på 100 meter fri bak Duke Kahanamoku og Cecil Healy.

OL-medaljer 
 1912  Stockholm -  Sølv i svømming, 4 x 200 meter fri (USA)
 1912  Stockholm -  Bronse i svømming, 100 meter fri

Eksterne lenker 
 

Svømmere fra USA
Personer fra Chicago
Medaljevinnere under Sommer-OL 1912
Fødsler i 1891
Dødsfall i 1950
Olympiske medaljevinnere i svømming
Carabidae of the World

Carabidae of the World er et nettsted om løpebiller (Carabidae). Innholdet er delt i fire områder, ett forum, ett bibliotek, ett fotogalleri og en database. 

Carabidae of the World ble tilgjengelig på internett den 1. januar 2008, og er søkbar og åpen for alle. Datamaterialet er lagt inn i databasen av taksonomiske eksperter. Det er flere måter å søke på, fra søk på én art til slekter og større grupper. Det kan også søkes på en rekke andre måter, blant annet på enkelt land eller landområder. i biblioteket kan en søke ut artikler på enkelte delgrupper, tema, forfattere, årstall med mer. Også fotogalleriet har søkefunksjon.

Løpebiller er en meget artsrik gruppe av biller, de utgjør omtrent 30 000 arter i verden. I Norge er det registrert omtrent 260 arter. 

 Biblioteket inneholder et stort antall faglige artikler. I november 2008 inneholdt samlingen 458 artikler i pdf-format. 
 Fotogalleriet med hovedvekt på bilder av preparerte løpebiller (fra insektsamling), men også bilder av levende løpebiller, larver og egg. To måneder etter etableringen, i februar 2008, inneholdt databasen nær 1 000 fotografier av høy kvalitet. Nærmere ett år etter oppstart var det over 2 200 bildefiler
 Databasen inneholder informasjon om utbredelse, vitenskapelige navn (latinske navn). Den var ved etablering ennå ikke komplett, i november 2008, inneholdt den 22 455 takson, fordelt på nær 15 000 arter og omtrent 7 000 underarter og delgrupper.

Referanser

Eksterne lenker 
 Hovedside – www.carabidae.ru 
 Database – Carabidae of the World 
 Fotogalleri - Image Gallery - Carabidae of the World
 Bibliotek - Carabidae Library - Carabidae of the World
 

Løpebiller
Nettsteder
Etableringer i 2008
Duffy (sanger)

Aimée Anne Duffy (født 23. juni 1984 i Gwynedd), best kjent under artistnavnet Duffy, er en walisisk singer-songwriter som hovedsakelig synger soul.

Biografi 
Duffy er født i Gwynedd i det nordvestlige Wales. 15 år gammel begynte hun å synge i lokale band. I 2003 ble hun invitert til å delta i et lokalt TV-show, der deltakerne konkurrerte. I 2004 spilte hun inn sin første plate, en EP på walisisk. 

I 2007 fikk hun platekontrakt, og hun opptrådte i forskjellige TV-programmer på  BBC. Albumet Rockferry kom ut i mars 2008, men allerede månedene før dette var singlene «Rockferry» og «Mercy» gitt ut, og særlig sistnevnte ble en stor hit. Albumet ble godt mottatt, og solgte 700 000 eksemplarer i Storbritannia i løpet av tre måneder. Platene hennes solgte også bra i USA etter at «Mercy» ble brukt i filmen Sex and the City: The Movie.

Diskografi

Studioalbum 
 2008 – Rockferry

Singler 
 2007 – Rockferry (kun lansert i Storbritannia)
 2008 – Mercy
 2008 – Warwick Avenue

Referanser

Eksterne lenker   
 
 
 
 

Britiske låtskrivere
Walisiske sangere
Personer fra Gwynedd
Thomas Battersby

Thomas Sydney Battersby (født 18. november 1887, død 1974) var en britisk svømmer som deltok i de olympiske leker 1908 i London og 1912 i Stockholm.

Battersby vant en olympisk sølvmedalje i svømming under OL 1908 i London. Han kom på andreplass på 1500 meter fri bak sin landsman Henry Taylor. Fire år senere, under OL 1912 i Stockholm var han med på det britiske laget som kom på tredjeplass på 4 x 200 meter fri.

OL-medaljer 
 1908  London -  Sølv i svømming, 1500 meter fri
 1912  Stockholm -   Bronse i svømming, 4 x 200 meter fri (Storbritannia)

Referanser

Eksterne lenker 
 

Britiske svømmere
Medaljevinnere under Sommer-OL 1908
Deltakere for Storbritannia under Sommer-OL 1908
Svømmere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Svømmere under Sommer-OL 1912
Tidligere verdensrekordholdere i svømming
Personer fra Wigan
Olympiske medaljevinnere i svømming
Bembidion biguttatum

Bembidion biguttatum er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion biguttatum finnes sør i Europa, fra Kanariøyene i vest til Israel og Kirgisistan i øst.   Den er ikke registrert fra Norge.

Utseende 
Bembidion biguttatum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion biguttatum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion biguttatum (Database Carabidae of the World) – engelskspråklig
 Bembidion biguttatum (Fauna Europaea) - engelskspråklig
 Norsk entomologisk forening

Skyggeløpere
Rathkes gate (Oslo)

Rathkes gate (1a–17b, 2–18) ligger på Sofienberg og Rodeløkka i bydel Grünerløkka i Oslo.) Den er oppkalt etter Universitetets første professor i naturhistorie, Jens Rathke, og er en fortsettelse av Korsgata. Opprinnelig bar den dette navnet helt bort til Sofienbergparken.

Gata går fra Schous plass, gjennom leiegårdsbebyggelsen på Sofienberg (delvis som gatetun) bort til parken, som den deler i to østenfor Sofienberg kirke. Fra Helgesens gate går Rathkes gate som en blindvei/gangsti mellom Rodeløkka trygdebolig og Sofienberghjemmet til Rodes plass.

Leiegårdene er i all hovedsak fra slutten på 1800-tallet.

Sofienberg kirke fra 1877 har gatenummer 18. Arkitekt var Jacob Nordan. Like nord for Sofienberg kirke, med nummer 20, ligger en gammel jødisk gravlund.

Referanser

Veier i Oslo
Sofienberg
Rodeløkka
Veier i Oslo oppkalt etter menn
Norgesmesterskapet i rullebrett

NM er ei årlig rullebrett-konkurranse som holdes i flere byer i Norge. NORB NM er Norges største nasjonale skateboardarrangement, med størst oppmerksomhet fra deltakere, publikum og presse.

NM var for første gang i 1989 i Stavanger da skating ble tillatt etter en tids forbud i Norge.

I 2008 vann Gustav Tønnesen senior (over 16) og Herman Stene junior (under 16).

I 2009 blir NM i Fysak Hallen i Bergen i begynnelsen av August.

Byer 
Liste over NM-arrangement.[1]
 1989 – Session Hallen, Stavanger
 1990 – Jordal Amfi, Oslo
 1991 – Ammerud skole, Oslo
 1992 – Rikshallen Skatepark, Oslo
 1993 – Rikshallen / Mølleparken, Oslo
 1994 – Teatergarasjen, Bergen
 1995 – Quartfestivalen, Kristiansand
 1996 – Aker Brygge, Oslo
 1997 – (ukjent), Stavanger
 1998 – Trikkestallen Skatepark, Trondheim
 1999 – Voldsløkka Skatepark, Oslo
 2000 – Bergen Skate og Sandhall, Bergen
 2001 – Trikkestallen Skatepark, Trondheim
 2002 – Alta Skatepark, Alta
 2003 – Bromsjordet Skatepark, Horten
 2004 – Haugesund
 2005 – Drammen
 2006 – Trikkestallen Skatepark, Trondheim
 2007 – Arena Bekkestua, Bekkestua
 2008 – Tasta Skatepark, Stavanger
 2011 – Larvik Skatepark (Larvik)
 2014 - Gjøvik Skatepark

Kilder 
 Justme.ws – NORB NM
 Justme.ws Resultater NORB NM 2008 
 NORBNM 2006 – 2007 – 2008 – 2009 – 2010

Eksterne lenker 
 NORB (Norsk Organisasjon for Brett)

Rullebrettkonkurranser i Norge
Skating